b'\n_START_ARTICLE_\n\xc5\xa0ahovske kategorije in naslovi\n_START_PARAGRAPH_\n\xc5\xa0ahisti se po igralni mo\xc4\x8di poleg ratingiranja lahko razvr\xc5\xa1\xc4\x8dajo tudi v posamezne kategorije oziroma naslove.\n_START_SECTION_\nZgodovina\n_START_PARAGRAPH_\nNaziv velemojster se je uveljavil po turnirju v Petrogradu (Sankt-Peterburg) leta 1914, ko je ruski car Nikolaj II tako poimenoval najbolj\xc5\xa1e igralce turnirja: Laskerja, Capablanco, Aljehina, Tarrascha in Marshala._NEWLINE_Leta 1950 je FIDE podelila prvih 27 velemojstrskih naslovov, 94 naslovov mednarodnega mojstra in 17 naslovov mednarodne mojstrice. Prvi FIDE velemojstri so bili: Ossip Bernstein, Isaac Boleslavsky, Igor Bondarevsky, Mikhail Botvinnik, David Bronstein, Oldrich Duras, Max Euwe, Reuben Fine, Salo Flohr, Ernst Gruenfeld, Paul Keres, Borislav Kosti\xc4\x87, Alexander Kotov, Grigory Levenfish, Andor Lilienthal, Geza Maroczy, Jacques Mieses, Miguel Najdorf, Viacheslav Ragozin, Samuel Reshevsky, Friedrich S\xc3\xa4misch, Vasily Smyslov, Gideon Stahlberg, L\xc3\xa1szl\xc3\xb3 Szab\xc3\xb3, Savielly Tartakower in Milan Vidmar._NEWLINE_\xc5\xa0tevilo velemojstrov je sprva po\xc4\x8dasi nara\xc5\xa1\xc4\x8dalo, predvsem ker niso bili povsem jasni kriteriji za ta naziv. Leta 1976 je bilo tako na seznamu FIDE 144 velemojstrov, ki so prihajali iz 26. dr\xc5\xbeav ter treh brezdomcev, ki se v tistem trenutku niso opredelili (Anatolij Lejn, Viktor Kor\xc4\x8dnoj, Leonid \xc5\xa0amkovi\xc4\x8d). Najve\xc4\x8d, \xc5\xa1tirideset velemojstrov je prihajalo iz Sovjetske zveze, kar dvajset pa je bilo jugoslovanov. Skupaj z 12 mad\xc5\xbearskimi pa so torej tri dr\xc5\xbeave imela natan\xc4\x8dno polovico takratnih velemojstrov! Julija 2004) pa je bilo na seznamu FIDE kar 891 velemojstrov!_NEWLINE_Robert Fischer je postal velemojster na Turnirju kandidatov leta 1959 pri starosti 15 let. Leta 2002 pa je dvanajstletni Ukrajinec Sergey Karjakin postal najmlaj\xc5\xa1i velemojster vseh \xc4\x8dasov. Velemojstri imajo obi\xc4\x8dajno rating FIDE \xc4\x8dez 2500 to\xc4\x8dk, mednarodni mojstri pa 2400 - 2500 ratin\xc5\xa1kih to\xc4\x8dk.'